সংবর্ধনা অনুষ্ঠানে সদ্য বিদায়ী আইজিপি শহীদুল হক বলেন, ‘দায়িত্বকালে মুক্তিযুদ্ধের সপক্ষে যারা ষড়যন্ত্র করেছিল পুলিশ সদস্যদের স্বাধীনতার চেতনায় উজ্জীবিত করে তা মোকাবেলা করেছি। দেশে অসাংবিধানিক সরকার যাতে না আসতে পারে সেই দিক লক্ষ রেখে কাজ করেছি। ৩২ বছর পুলিশ বিভাগে চাকরি জীবনে দেশের বিভিন্ন জেলায়, পুলিশের বিভিন্ন পদমর্যাদায় কাজ করার সুযোগ হয়েছে। কাজ করতে গিয়ে অনেক মানুষের ভালোবাসি পেয়েছি। তাই চাকরি শেষে আমি পূর্ণ সন্তুষ্টি নিয়ে বিদায় নিচ্ছি। আমি হতাশ নই, কোনো ক্ষোভও নেই।’ নবনিযুক্ত আইজিপিকে ধন্যবাদ জানিয়ে তিনি বলেন, বিভিন্ন কর্মকাণ্ডের মধ্য দিয়ে পুলিশকে যে উচ্চমাত্রায় নিয়েছি, আশা করছি নতুন আইজিপি সেই ধারা অব্যাহত রাখবেন। ২০১৩ সালে বোমা হামলা ও অগ্নিসন্ত্রাস থেকে দেশকে রক্ষা করেছি।